РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/373-13

6. октобар 2013. године

Б е о г р а д

ЗАПИСНИК

53. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 6. ОКТОБРА 2013. ГОДИНЕ

Седница Oдбора је почела у 9,30 часова.

Седницом је председавала Весна Ковач, председница Одбора.

Поред председнице Одбора, седници су присуствовали чланови Одбора: Зоран Антић, Верољуб Арсић, Зоран Касаловић, Радмило Костић, Душица Николић, Радојко Обрадовић, Драган Томић и Момо Чолаковић и заменици чланова Одбора: Радослав Комленовић, уместо члана Одбора Војислава Вујића и др Владимир Маринковић, уместо члана Одбора др Милорада Мијатовића.

Седници нису присуствовали чланови Одбора: Војислав Вујић, Жика Гојковић, мр Божидар Ђелић, Бојан Ђурић, др Милорад Мијатовић, Золтан Пек, Александар Сенић и Ђорђе Стојшић.

На позив председнице Одбора, седници Одбора су присуствовали народни посланици, подносиоци амандмана: проф. др Јанко Веселиновић, Срђан Миливојевић и Срђан Миковић.

На позив председника Одбора, седници је присуствовала Радмила Јагодић, помоћник министра финансија, руководилац Сектора за имовинско - правне послове.

На предлог председнице, Одбор је једногласно утврдио

Д н е в н и р е д

1. Разматрање Предлога закона о измени Закона о јавној својини, у појединостима.

Пре преласка на рад по утврђеном дневном реду, Одбор је већином гласова (девет за, два није гласало) усвојио **записник 51. седнице Одбора,** без примедби.

**Прва тачка дневног реда:** Разматрање Предлога закона о измени Закона о јавној својини, у појединостима

У дискусији су учествовали: проф. др Јанко Веселиновић, Радојко Обрадовић, Весна Ковач, Радмила Јагодић, Зоран Касаловић, Срђан Миливојевић, Срђан Миковић и Верољуб Арсић.

Истакнуто је да се на седницама Одбора, приликом разматрања извештаја, више пута говорило да, из године у годину, Државна ревизорска институција у извештајима о ревизији указује на проблеме који се понављају, а један од њих је непостојање евиденције имовине, као и да јавна предузећа имају посебан и озбиљан проблем, јер за подземне инсталације немају потребну документацију. Оцењено је да сви државни органи и институције, не само јавна предузећа, морају да уложе напор да се изврши попис имовине и спроведе Закон о јавној својини.

Помоћник министра финансија је рекла да је основни циљ Закона да се попише имовина и утврди шта коме припада, шта је имовина државе, локалних самоуправа, јавних предузећа и друштава капитала и да своју имовину упишу. За праћење пописа имовине јавних предузећа, у складу са Законом, задужена су министарства надлежна за област којој припада делатност јавног предузећа.

На основу члана 156. став 3. Пословника Народне скупштине, Одбор је поднео Народној скупштини следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане које су поднели народни посланици на Предлог закона о измени Закона о јавној својини.

Oдбор је одлучио да предложи Народној скупштини да одбијеследеће амандмане:

- на члан 1. који је поднео народни посланик проф. др Јанко Веселиновић, већином гласова (1 за, 1 уздржан и 9 против);

- на члан 1. који је поднео народни посланик Срђан Миливојевић, једногласно (11 против);

- на члан 1. који је поднео народни посланик Срђан Миковић, једногласно (11 против).

За известиоца Одбора на седници Народне скупштине одређена је Весна Ковач, председник Одбора.

На седници Одбора је вођен тонски запис.

Седница је закључена у 10,10 часова.

СЕКРЕТАР ОДБОРА ПРЕДСЕДНИК ОДБОРА

Милена Сандић Весна Ковач